ทานยาคุมไมนอซ28ได้4วันแล้วค่ะ อยากเปลี่ยนไปทานยาสมิน สามารถเปลี่ยนได้เลยมั้ยคะ ? มีผลข้างเคียงอะไรบ้าง
สวัสดีค่ะ ยาคุมยี่ห้อไมนอซ (minoz) เป็นยาคุมกำเนิดที่ประกอบด้วยฮอร์โมน ethinylestradiol 0.015 มิลลิกรัม และ gestodene 0.060 มิลลิกรัม ส่วนยาคุมยี่ห้อยาสมิน เป็นยาคุมที่ประกอบด้วยฮอร์โมน ethinyl estradiol 0.03 มิลลิกรัม drospirenone 3 มิลลิกรัม ดังนั้น จะเห็นว่ายาคุมยี่ห้อยาสมินนั้นมีปริมาณฮอร์โมนเอสโตรเจนที่มากกว่า ซึ่งหากทานยาคุมยี่ห้อไมนอซไปแล้ว 4 เม็ด และต้องการเปลี่ยนเป็นยี่ห้อยาสมิน ก็สามารถทำได้ค่ะ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะแต่เนื่องจากยาคุมยี่ห้อยาสมินมีปริมาณฮอร์โมนที่มากกว่า ก็อาจทำให้เกิดผลข้างเคียงต่างๆ ได้มากกว่า เช่น คลื่นไส้ เวียนหัว ปวดหัว เจ็บเต้านม บวมน้ำ เป็นต้น